AEONTS ราคาถูก พื้นฐานดี!
การคลายล็อกดาวน์ตั้งแต่ช่วงปลายปี 64 ทำให้กิจกรรมทางเศรษฐกิจขับเคลื่อนได้อีกครั้ง กลายเป็นปัจจัยเชิงบวกที่ทำให้ AEONTS กลับมาฟื้นตัวโดดเด่น
การคลายล็อกดาวน์ตั้งแต่ช่วงปลายปี 64 ทำให้กิจกรรมทางเศรษฐกิจขับเคลื่อนได้อีกครั้ง กลายเป็นปัจจัยเชิงบวกที่ทำให้ AEONTS กลับมาฟื้นตัวโดดเด่น
19 ก.พ. 2565

คุณค่าบริษัท
การคลายล็อกดาวน์ตั้งแต่ช่วงปลายปี 2564 ทำให้กิจกรรมทางเศรษฐกิจขับเคลื่อนได้อีกครั้ง บวกกับการแพร่ระบาดของโควิดโอมิครอน ซึ่งแม้จะติดเชื้อได้ง่าย แต่อาการไม่รุนแรงเท่ากับสายพันธุ์เดลต้า ทำให้ภาครัฐไม่ได้กลับมาล็อกดาวน์อีกครั้ง กลายเป็นปัจจัยเชิงบวกที่ทำให้บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ซึ่งทำธุรกิจสินเชื่อบัตรเครดิต สินเชื่อส่วนบุคคล และสินเชื่อเช่าซื้อ จะกลับมาฟื้นตัวโดดเด่น
หลังจากงบงวดไตรมาส 3 ปี 2564/2565 (ก.ย.-พ.ย. 2564) พลาดท่าทำกำไรสุทธิหล่นหายไป 19% เหลือแค่ 814 ล้านบาท จากช่วงเดียวกันของปีก่อนที่มีกำไรสุทธิ 1,009 ล้านบาท และมีรายได้รวม 5,211 ล้านบาท ทรงตัวจากช่วงเดียวกันของปีก่อนที่มีรายได้รวม 5,257 ล้านบาท
สาเหตุหลักมาจากค่าใช้จ่ายในการตั้งสํารองสูงเกินคาด โดยคิดเป็น credit cost ที่ 8% ในไตรมาส 3 ปี 2564/2565 และ 7.6% ในงวด 9 เดือนแรกปี 2564/2565
อย่างไรก็ตาม มีการประเมินกันว่า แนวโน้มผลประกอบการของ AEONTS จะดีขึ้น จากยอดการใช้จ่ายผ่านบัตรเครดิตที่มากขึ้น รวมทั้งความต้องการสินเชื่อส่วนบุคคลที่ปรับตัวสูงขึ้น ขณะที่การกันสำรองจะค่อย ๆ กลับสู่ระดับปกติ หลังจากได้ตั้งสำรองสูงในช่วงที่ผ่านมา คาดกำไรปี 2564/2565 (ปิดงบเดือน ก.พ.) เติบโต 13%  จากช่วงเดียวกันของปีก่อน
ขณะที่ล่าสุด AEONTS มีประเด็นใหม่ที่น่าจับตา จากกรณีการแตกพาร์ เนื่องจากปัจจุบันซื้อขายกันเกือบ 200 บาท ซึ่งถูกมองว่าสูงเกินไปสำหรับนักลงทุนรายย่อย ทำให้นักวิเคราะห์จากบริษัทหลักทรัพย์ เอเซีย พลัส จำกัด ประเมินว่า หากบริษัทตัดสินใจแตกพาร์ จะทำให้ราคามีความน่าสนใจมากขึ้น โดยหากแตกพาร์ จาก 1 บาท เหลือ 50 สตางค์  ราคาเป้าหมายก็จะเหลือ 125 บาท
ขณะที่แตกพาร์จาก 1 บาท เหลือ 10 สตางค์  ราคาเป้าหมายจะอยู่ที่ 25 บาท และหากเทียบกับราคากระดานก็จะเหลือเพียง 20 บาทต่อหุ้นเท่านั้น ซึ่งจะทำให้ AEONTS กลายเป็นหุ้นขวัญใจมหาชนขึ้นมาทันที อย่างไรก็ตาม ขึ้นอยู่กับผู้บริหาร AEONTS ว่าต้องการให้หุ้นเป็นที่สนใจของนักลงทุนมากขึ้นหรือไม่
สำหรับการประเมินมูลค่า (Valuation) ปัจจุบันราคาหุ้น AEONTS ซื้อขายกันที่ P/E ระดับ 12.97 เท่า เทียบกับ P/E ตลาดโดยรวมที่ระดับ 21.12 เท่า ถือว่าราคาซื้อขายต่ำกว่าตลาดมาก แต่อย่างไรก็ตาม ถ้าดูจาก P/BV ที่ระดับ 2.65 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า ขณะที่มีราคาเป้าหมายเฉลี่ยที่ 225.00 บาท จากราคาต่ำสุด 210.00 บาท และราคาสูงสุด 240.00 บาท
…
รายชื่อผู้ถือหุ้นใหญ่
รายชื่อกรรมการ